REPUBLIKA HRVATSKA
Dječji vrtić „Krijesnica“Upravno vijeće
Na temelju članka 49. Statuta Dječjeg vrtića „Krijesnica“ KLASA: 601-02/15-01/01,
URBROJ: 2186/174-01-16-12 od 9. prosinca 2016. godine Upravno vijeće na svojoj 15.
sjednici održanoj 21. prosinca 2016. godine donosiKUĆNI REDDJEČJEG VRTIĆA „KRIJESNICA“
MALI BUKOVECZDRAVLJE DJETETA U vrtić dovodite zdravo dijete – ne možemo primiti dijete:- s povišenom temperaturom- osipom po koži- proljevom i povraćanjem, parazitima u stolici- upaljenim grlom- konjuktivitisom- ušima i svrabom- drugim simptomima neke zarazne bolesti

Nakon preboljele bolesti dijete možemo primiti jedino uz liječničku ispričnicu.
O svakoj bolesti ili promjeni zdravstvenog stanja, molimo Vas, obavijestite
odgojiteljice.
Nije dopušteno donositi lijekove, sirupe, kapi ili druge lijekove kojima se poboljšava
zdravlje djeteta.
U slučaju promjene zdravstvenog stanja djeteta roditelj je obvezan dovršiti terapiju sdjetetom kod kuće i s potvrdom nadležnog liječnika ponovo dovesti dijete u vrtić.
Sve vrste lijekova za djecu smijemo primiti jedino kod kroničnih bolesti i uz liječničku
potvrdu (roditelj je dužan donijeti pisanu uputu liječnika o imenu lijeka, dozi, vremenu
i načinu davanja lijeka).
Kod ozljeda ili naglog pobolijevanja i sl. u vrtiću se pruža prva pomoć, odmah
obavještava roditelj i ako postoji indikacija za dodatnu stručnu medicinsku pomoć,dijete se vodi liječniku.
Novoupisanu djecu po polasku u vrtić možemo primiti jedino uz liječničku potvrdu dadijete može polaziti vrtić.
Nakon izostanka djeteta u trajanju duljem od 60 dana, roditelj mora ponovno dostaviti
potvrdu o zdravstvenom pregledu djeteta.

Boravak djece na zraku je obavezan i gotovo svakodnevan s ciljem očuvanja zdravlja.

PREHRANA Usklađena je s važećim normativima i kontrolirana od Zavoda za javno
zdravstvo.
 U dječji vrtić zabranjeno je donošenje torti i kolača iz kućne radinosti ( zbogmogućeg trovanja salmonelom i nemogućnosti kontrole njihovog skladištenja ihigijenske ispravnosti).
 Sladoledi također moraju biti pravilno skladišteni i kupljeni neposredno prije
proslave kako ne bi bili više puta odmrzavani. Može se donijeti isključivo
pakirana hrana s odgovarajućom deklaracijom i računom.
 Rođendanske proslave djeteta u skupini dogovaraju se s odgojiteljima. Npr. svoćem kod djece potičemo stvaranje pozitivnih prehrambenih navika.
DOLAZAK I BORAVAK U VRTIĆU Preporučamo da dovedete dijete do 8 sati radi nesmetanog odvijanja programa tezbog zaključavanja ulaza kako bi se spriječilo nekontrolirano ulaženje osoba bez
nadzora (u slučaju drugačije potrebe potrebno je ranije obavijestiti odgajatelje uskupini). Ako dolazite kasnije zbog opravdanih razloga, bilo bi dobro da dijete
doručkuje kod kuće.
 Poštujte radno vrijeme vrtića, nemojte kasniti po dijete.
 Dijete iz vrtića može odvoditi samo roditelj, ovlašteni skrbnici ili osobe koje oni ovlaste
potpisom u ranije navedenoj izjavi. Radi sigurnosti djeteta roditelj/staratelj obavezuje
se da neće angažirati malodobne osobe prilikom odvođenja djeteta iz vrtića.
 Osoba koja dovodi/odvodi dijete treba se osobno javiti odgojitelju u skupini i na traženjeodgojitelja identificirati se.
 Ukoliko dođe do promjene osoba koje ste naveli, obavezno obavijestite odgojitelje.
RODITELJI U VRTIĆU
 Pušenje je zabranjeno u prostorima vrtića.
 Zabranjen je dolazak u alkoholiziranom stanju ili pod utjecajem nekog drugog
sredstva koje smanjuje sposobnosti potrebnog rasuđivanja.
 Zabranjeno je unošenje oružja u vrtić.
 Zabranjeno je uvođenje životinja u prostore vrtića.
 Važno je da se u komunikaciji s osobljem vrtića ponašate pristojno.
 Pravo i obaveza roditelja je:- informirati se o radu vrtića- surađivati s odgojiteljima i ravnateljicom- dolaziti na roditeljske sastanke i radionice- odazivati se i tražiti individualne razgovore- pratiti informacije u kutićima za roditelje- sudjelovati u zajedničkim aktivnostima u vrtiću i izvan njega, prikupljati materijal
za rad- pravovremeno podmirivati troškove korištenja usluga vrtića
Pridržavanje ovih pravila potrebno je zbog dobrobiti sve djece upisane u naš vrtić, a u cilju
kvalitetnije i bolje organizacije života i boravka djeteta u vrtiću.

ZAHVALJUJEMO NA POŠTIVANJU KUĆNOG REDA.
KLASA: 601-02/16-01/04
URBROJ: 2186/174-01-16-1
Mali Bukovec, 21. prosinca 2016.g.

Predsjednica Upravnoga vijeća
Štefanija ŠarecOvaj Kućni red objavljen je na oglasnoj ploči dana 22. prosinca 2016.

Ravnateljica
Ivanka Baron-Špoljarić